What a Friend We Have in Jesus

«What a Friend We Have in Jesus» er en kristen salme, opprinnelig skrevet av Joseph M. Scriven som et dikt i 1855 for å trøste sin mor som bodde i Irland mens han var i Canada. Scriven publiserte opprinnelig diktet anonymt og fikk først full kreditering for det i 1880-årene.

Hymnens melodi ble skrevet av Charles Crozat Converse i 1868. William Bolcom skrev en setting til hymnen. Den har vært innspilt av mange artister og grupper innen blant annetgospel, blues, soul og bluegrass – og fremført av enda flere. Den finnes også i mange versjoner med ulike tekster på mangfoldige språk, slik som den japanske versjonen «Itsukushimi Fukaki». Den er også oversatt til blant annet spansk og vietnamesisk. En versjon som ble sunget under den første verdenskrig har linjen «When this bloody war is over» istedenfor originaltittelen.

Handbook to the Lutheran Hymnal bemerker: «Til tross for det faktum at denne hymnen, med dens melodi, har blitt kritisert for å være i for mye i ordenen til den sentimentale gospeltypen forblir dens popularitet sterk og hymnen beholder en plass blant moderne salmer».

Noen innspillinger
The Stanley Brothers (1960)
Reno & Smiley and the Tennessee Cut-Ups (1963)
Aretha Franklins versjon ble utgitt på hennes album Amazing Grace (1972).
Ike & Tina Turner spilte inn sangen og ga den ut på albumet The Gospel According To Ike And Tina i 1974. Sangen ble også utgitt på b-siden av singelen Father Alone senere samme år.
Lester Flatt & and the Nashville Grass (1975), på LP-en Flatt Gospel . Den har også vært fremført av Flatt & Scruggs mens Flatt spilte sammen med Earl Scruggs.
Bill Monroe (Bear Family, tysk) BCD-16639 My Last Days On Earth 1981-1994
Wade og Julia Mainer med ukjente musikere (1989)
Gary Brewer & The Kentucky Ramblers (1994) .
Ronnie Milsap har også spilt den inn. Hymnen ble utgitt på hans album Then Sings My Soul (2009).

I Asia 
I Indonesia er sangen kjent som «Yesus Sejati» og blir sunget på bahasa eller batak (de innfødte språkene i Sumatera Utara) i protestantiske kirker (om lag seks prosent av befolkningen). Majoriteten av indonesierne er muslimsk (om lag 86 prosent) og hymnen er derfor ikke vidt kjent. For mange år siden (innen Suharto grep makten i 1967) ble imidlertid melodien antatt til en patriotisk sang med tittelen «Ibu Pertiwi».

Publiserte versjoner 
Rise Up Singing, side 98
The Lutheran Hymnal, hymne # 457

Norsk versjon 
Den norske tittelen er «Hvilken venn vi har i Jesus». Salmen står i Norsk Salmebok nr. 333. Oversettelsen til norsk er av Elevine Heede.

Melodien er brukt i «Stakkars meg som er fylt 40» av 3 busserulls.

Norske innspillinger (i utvalg) 
Olav Werner med gitar. Innspilt 26. august 1955. Utgitt på 78-platen Odeon ND 7269 og på EP-platen Odeon GEON 18.
Aage Samuelsen og Musikken fra Maran Ata, Skien. Innspilt 19. april 1959. Utgitt på singlen Harmoni HS 121.
Bergens 1. korps Strengemusikk av Frelsesarmeen. Leder: Erna Askeland. Innspilt i Bergen 14. mai 1961. Utgitt på EP-platen Columbia SEGN 56.
 Rita Engebretsen og Helge Borglund på Frem fra Glemselen kap.17.

Referanser 

Salmer
Sanger fra 1868
Irske sanger